Kreatiewe kuns - Kleuter Kliek
Posted on 15/06/2020 09/08/2021 Comments 0
Dis die vermoë om sake op nuwe maniere te sien.Om verby die gegewe informasie te gaan en nuwe terreine oop te breek.Om buite die normale te dink.Om iets buitengewoons te maak.Gebruik dinge of sake wat nie verwant is nie om iets nuut te skep.Dis om die wêreld op 'n nuwe manier te beskou waar daar nie reg of verkeerde antwoorde is nie, net moontlikhede.
Gebruik kreatiwiteit in die aanbieding van temas deur na ondekkers en uitvinders te verwys. Gesels oor hulle prestasies. As iemand nie gloeilampe uitgevind het nie, sou ons dalk nou-nog saans oop vlamme moes gebruik vir lig. As iemand nie telefone uitgevind het nie, sou ons dalk nog net briewe vir mekaar moes skryf. Dit kan groot pret raak as ander oplossings behalwe die bestaande geriewe aan die kinders oorgelaat word om uit te dink. Gee geleentheid vir oplossings van huidige probleme.Aanvaar kinders se uniekheid. Gee hulle die vryheid om te probeer sonder dat sukses 'n voorwaarde is. Dra die inligting van die waarde van kreatiwiteit oor aan die ouers en ander volwassenes. Moenie toelaat dat kinders se entoesiasme versmoor word onder die druk van endprodukte om indruk te maak nie.Skep 'n omgewing waar kinders die vrymoedigheid kan hê om te eksperimenteer. Verskaf genoeg materiaal en sorg vir groot verskeidenheid. Maak seker die rommelstoor is 'n ryk bron van allerhande materiaal wat op allerhande maniere aangewend kan word. Hierdie materiaal moet "oop-end" wees.Verleen geleentheid vir skep.Kan op baie maniere gebruik word.Daar is nie 'n regte- of verkeerde manier nie.Die kind kan besluit hoe om dit te gebruik.
Skep 'n atmosfeer waar daar nie gekritiseer,verwerp of druk vir konvormering heers nie. Kinders kan gou agterkom watter soort prentjies juffrou van hou en sal liewer dan maar afkyk en sorg dat hulle binne die grense bly.Kreatiwiteit moet nie net gesien word as 'n kuns-uiting nie. Moedig kreatiwiteit aan op alle vlakke en met alle aanbiedings. Daar moet deurlopend 'n gees van kreatiwiteit wees.
Daar is hope navorsing en bewyse dat ons op ons beste leer wanneer ons aan iets kan vat, dit kan...
Posted on 17/09/2020 17/09/2020 Comments 0
Ek glo, en hoop, dat julle elke week prente met bypassende woorde op julle temaborde sit om deel uit te...